cyanic-selkie/wikianc huggingface dataset:
Շոնդա Ռայմս
2005 թվական։ Հաջողություն և ճանաչում
2010 թվականին Շոնդա Ռայմսը ստեղծել է «Տուփի ներսում» սերիալի պիլոտը՝ լուրերի աշխատողների մասին, սակայն նախագիծը հետագա արտադրության համար հաջողություն չի ունեցել։ 2011 թվականին նա որպես պրոդյուսեր թողարկել է «Առանց կոորդինատ» սերիալը, որը առաջին եթերաշրջանից հետո փակվել է, որից հետո նա Քերի Վաշինգտոն հետ ալիքին է վաճառել իր շոուներից ևս մեկը՝ «Սկանդալ» քաղաքական թրիլլերը։ Նախագիծը դարձել է հեռուստատեսության առաջին դրաման, որտեղ գլխավոր դերում խաղում է սևամորթ դերասանուհի ։ 2012 թվականի սկզբին Ռայմսը ստեղծել է «Լիլիին ոսկեզօծելը» պատմական դրաման, որը պատմում է 1895 թվականի Նյու Յորքում ապրող ընտանիքի մասին։ Չնայած քնադատների վաղ հետաքրքրությանը և այնպիսի դերասանների առկայությանը, ինչպիսիք են Բլայթ Դեները և Ջոն Բերոումենը, նախագիծը այդպես էլ մնացել է պիլոտային փուլում՝ իր ոչ ֆորմալ լինելու պատճառով ։ 2012 թվականի հոկտեմբերի 12-ին Ռայմսը վաճառել է ևս մեկ նախագիծ՝ «Mila 2.0»  գիտա-ֆանտաստիկ դրաման՝ երիտասարդ կնոջ մասին, որն իմանում է, որ ինքն անդրոիդ ռոբոտ է  ։
Անձնական կյանք
Ռայմսը ունի երեք հոգեդուստր՝ Հարպեր Ռայմս, Էմերսոն Պյորլ Ռայմսը և Բեքեթ Ռայմս ։ Շոնդան ինքն է դաստիարակում աղջիկներին։ 2015 թվականին նա ստամոքսի շունտավորման վիրահատություն է կատարել և երկու տարում նիհարվել է 68 կգ ։
Արտաքին հղումներ
Կատեգորիա:Հունվարի 13 ծնունդներ Կատեգորիա:1970 ծնունդներ Կատեգորիա:Չիկագո քաղաքում ծնվածներ Կատեգորիա:Սցենարիստներ այբբենական կարգով Կատեգորիա:Ամերիկացի հեռուստապրոդյուսերներ Կատեգորիա:21-րդ դարի ամերիկացի կին գրողներ Կատեգորիա:Ամերիկացի սցենարիստներ Կատեգորիա:Ամերիկացի ռեժիսորներ
Չինաստանի երկրաբանական թանգարան
Չինաստանի երկրաբանական թանգարան (中国地质博物馆), Ասիայի ամենամեծ և Չինաստանի հին երկրաբանական թանգարան։ Այն հիմնադրվել է 1916 թվականին, գտնվում է Պեկինի Սիչեն շրջանում։ Թանգարանի հրապարակի տարածքը կազմում է ավելի քան 11 000 մ2, ունի հինգ մշտական և երկու ժամանակավոր սրահ ։
Հավաքածու
Թանգարանի հարուստ հավաքածուն արտերկրում մեծ հեղինակություն է վայելում ։ Ցուցադրանմուշների լավ համակարգված ցանկը ներառում է ավելի քան 200 հազար նմուշ, որոնք ընդգրկում են երկրաբանության տարբեր ոլորտներ։
Թանկարժեք քարերի սրահը բաժանված է երկու մասի. առաջինում ներկայացվում է չինական նեֆրիտը, երկրորդում` մնացածները։ Այստեղ է պահվում աշխարհի ամենամեծ թանկարժեք քարը` 3,5 տոննա քաշով լեռնային բյուրեղապակի։ Հնէաբանության սրահում պահվում են այնպիսի եզակի ցուցանմուշներ, ինչպիսիք են «Շանդունի վիշապի», նախնադարյան թռչունների և այլ դինոզավրերի բրածոներ, ինչպես նաև այլ կենդանիներ, այդ թվում՝ հնագույն մարդիկ։ Կան նաև «Երկրագունդ», «Հանքեր և ապարներ», «Տարածքային ռեսուրսներ» և այլ սրահներ ։
Գիտական ​​գործունեություն
Բացի ուսումնական նպատակից՝ թանգարանն ունի նաև գիտական ​​գործառույթ։ Հաստատությունը յուրակերպ լաբորատոր և հրատարակչական կենտրոն է։ Լյաոնին նահանգում հնագույն թռչունների հայտնաբերման հետ կապված թանգարանային ուսումնասիրությունները ձեռք են բերել համաշխարհային ճանաչում ։
Արտաքին հղումներ
Կատեգորիա:Չինական մշակույթ Կատեգորիա:Հնէաբանական թանգարաններ Կատեգորիա:1916 հիմնադրված թանգարաններ Կատեգորիա:Գիտության թանգարաններ Կատեգորիա:Պեկինի թանգարաններ Կատեգորիա:1959 հիմնադրված թանգարաններ
Ալքուին
Ալքուին, (Alcuinus, կամ Albinus, ), անգլո-սաքսոնական գիտնական, բանաստեղծ, աստվածաբան, Կարոլինգյան Վերածննդի ոգեշնչողներից մեկը։ Պալատական ակադեմիայում Ալքուինին անվանել են Ֆլաքուս (, ի պատիվ հռոմեացի բանաստեղծ Հորացոսի։
Կենսագրություն
781 թվականին Ալքուինը եկեղեցական առաքելությամբ մեկնել է Իտալիա և այնտեղ հանդիպել Կառոսլ Մեծին։ 782 թվականին Ալքուինը տեղափոխվել է Աախեն և այնտեղ ղեկավարել է պալատական ակադեմիան։ Ախենի ակադեմիան, Ալքուինի գլխավորությամբ դարձել է Եվրոպայում դասական գիտելիքների տարածման խոշոր կենտրոն։ Արևմտյան Եվրոպայում մշակույթի և արվեստի ծաղկման ժամանակաշրջանում՝ VIII դարի վերջին և IX-րդ դարի կեսերին, Ալքուինի կազմակերպած խումբը, որտեղ ներառված էին Կառլոս Մեծը, բանաստեղծ Անգիլբերտը և Կառլոս Մեծի սպասավոր Էյնհարդը, դարձավ Կարոլինգյան վերածննդի կենտրոն։ Ալքուինը կրթական բարեփոխումների և երկրպագության հարցերում Կառլոս Մեծի ամենամոտ խորհրդատուներից մեկն էր։ Ալքուինի ակադեմիայի իդեալը անտիկ աշխարհի և քրիստոնեական ոգու միավորումն էր։ Երբեմն Ալքուինին անվանում էին Բեատո դե Լիբանայի աշակերտ ։ 796 թվականին Սուրբ Մարտինի բազիլիկում Ալքուինին շնորհվել է աբբայի կոչում։ Այստեղ ևս հիմնում է դպրոց ։
Ալքուինի նախաձեռնությամբ Տուրում անցկացվել է Աստվածաշնչի լատիներեն թարգմանության՝ Վուլգաթայի վերանայում։ Ալքուինի Աստվածաբանական շարադրությունների թվում է նաև  աշխատությունը, որը միջնադարի որոշ պատմաբաններ համարել են միջնադարյան Աստվածաբանության համար հիմնարար։ Ալքուինը համարվում է մի շարք աշխատությունների հեղինակ, որոնց թվին են պատկանում Սուրբ Մարտին, Տոտակիի, Սուրբ Ուիլբորդի և մի շարք այլ սրբերի կենսագրականները։ Ալքուինը համարվում է մի շարք (մոտ 380 ) լատինական ուսուցողական, պանեգիրիկ, հիգեոգրաֆիական և եկեղեցական բանաստեղխությունների հեղինակ, որոնց շարքում է «Կկվի մասին»  ստեղծագործությունը։ Ալքուինը կազմել է նաև հանելուկներ։
Ալքուինը ունեցել է ընդարձակ նամակագրություն Կառլոս Մեծի, Լևոն III-ի և շատ ուրիշների հետ, ընդհանուր առմամբ՝ 232 նամակներ ։ Ալքուինի նամակները Կարոլինգյան հասարակության պատմության կարևոր աղբյուր են հանդիսացել։ Պալատական ակադեմիայում Ալքուինը դասավանդել է հումանիտար գիտություններ։ Կազմել է տարբեր առարկաների դասագրքերի (որոշները երկխոսության տեսքով)։ Մեծ համբավ ձեռք բերեցին «Քերականության արվեստը» և «Ամենափոքր երիտասարդի Պիպինի փառաբանումը Ալբին Շոլաստիկի հետ» ։ Հայտնի են նաև Ալքուինի  դիալեկայի, հռետորության, դոգմաների և եկեղեցական դասագրքերը։ Ալքուինի և Ակադեմիայի նշանակությունը Արևմուտքում գեղարվեստական և հանրային կրթության զարգացման համար հսկայական էր։ Կարելի է ասել, որ նոր եվրոպական (ի տարբերություն հնավոճ իրերի) պոեզիայի շարունակական էվոլյուցիան սկվում է Ալքուինից։ Ալքուինի որոշ գործեր վկայում են նրա հետաքրքրությունը երաժշտության նկատմամբ, այնուամենայնիվ, հայտնին «Երաժշտության մասին» տրակտատը,, որը վաղուց վերագրվում էր Ալքուինին և պատկանում էր նրա գրչին։ Ալքուինին շնորհվել է ժամանցային հեղինակություն ։
Հիշատակ
Անգլիայի Յորքի համալսարանին պատկանող ինը քոլեջներից մեկն անվանվել է ի պատիվ Ալքուինի։
2020 թվականի հունվարին Ալքուինը BBC Radio 4-ի In Our Time ծրագրի քննարկման թեման էր ։
Գրականություն
Կատեգորիա:8-րդ դարի բանաստեղծներ Կատեգորիա:Վաղ միջնադար Կատեգորիա:Միջնադարյան գրողներ Կատեգորիա:Բանաստեղծներ Կատեգորիա:8-րդ դարի ծնունդներ Կատեգորիա:Բրիտանացի գրողներ Կատեգորիա:Բանաստեղծներ այբբենական կարգով
Ժուլյեն (Շարանտի գավառ)
Ժուլյեն (Julienne), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 437 մարդ, բնակչության խտությունը` 69.37 մարդ/կմ²։ Բնակավայրը զբաղեցնում է 6.30 կմ² տարածք։
Աշխարհագրություն
Գտնվում է Փարիզ քաղաքից 410 կմ հարավ-արևմուտք, Պուատիե քաղաքից` 110 կմ հարավ-արևմուտք, Անգուլեմ քաղաքից` 31 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 289 աշխատունակ (15-64 տարեկան) բնակիչ, որոնցից ակտիվ էին 230-ը, իսկ ոչ ակտիվները` 59։ Ակտիվության ցուցանիշը կազմում է 79,6 %։ 230 աշխատունակ մարդկանցից աշխատել է 211 անձ (113 տղամարդ և 98 կին)։ Գործազուրկ են եղել 19 անձ (9 տղամարդ և 10 կին)։ 59 անաշխատունակներից 15-ը եղել են աշակերտներ կամ ուսանողներ, 21-ը` թոշակառուներ, իսկ 23-ը չեն աշխատել տարբեր պատճառներով ։
Lilly Wood & the Prick
Lilly Wood & the Prick, ֆրանսիական ֆոլկ-խումբ, ֆրանսիացի կիթառահար Բենյամին Կոտտոյի (Benjamin Cotto) և իսրայելցի վոկալիստ Նիլի Հադիդի (ֆրանս.` Nili Hadida) մասնակցությամբ։ Խմբի պատմությունը սկսվում է Փարիզ սրճարաններից մեկում` նրանց ծանոթության ժամանակ։ Եվրոպայում նրանց մեծ հռչակ բերեց գերմանացի DJ և պրոդյուսեր Ռոբին Շուլցի հետ համատեղ աշխատանքը՝ «Prayer in C»:
Արտաքին հղումներ
Կատեգորիա:Երաժշտական խմբեր Կատեգորիա:Դուետներ
Ալ-Սուսա
Ալ-Սուսա (السوسة‎‎), քաղաք Սիրիայի Արաբական Հանրապետության Դեյր-էլ-Զորի մարզում։ Հանդիսանում է Աբու Քամալի գավառի 4 շրջաններից մեկի՝ ալ-Սուսայի շրջանի կենտրոնը։ 2004 թվականի տվյալներով շրջանն ուներ 45 986 բնակիչ ։ Հիմնական զբաղմունքը ոռոգովի երկրագործությունն է և անասնապահությունը։
Ծանոթագրություններ
Կատեգորիա:Աբու Քամալի գավառ Կատեգորիա:Սիրիայի քաղաքներ
Մահդիայի արշավանք (1087)
Մահդիայի արշավանք 1087 հարձակում Հյուսիսային Աֆրիկայի Մահդիա քաղաքի վրա ծովային երկրներ Ջենովայի և Պիզայի ռազմական նավերի կողմից։ Քաղաքը պաշտպանվում էր Զիրիների առաջնորդ Թամիմ իբն Մուիզի կողմից (1062-1108), ով համարվում էր ծովահեն Ապենինյան թերակղզու ջրերում, քանի որ նա ներքաշված է եղել Սիցիլիայի մարտերում Նորմանների արշավանքի ժամանակ։ Գրոհը ղեկավարել է Հուկուկիոն` Հռոմից ուղարկված ռազմագետների օգնությամբ։ Գրոհի արդյունքում իտալացիները կարողացան գրավել քաղաքը, սակայն չկարողացան այն պահպանել, քանի որ արշավանքի համար նախատեսված գումարը ծախսվեց Պիզայի տաճարի և այլ եկեղեցիների շինարարության համար։
Ծանոթագրություններ
Կատեգորիա:Ջենովայի հանրապետության պատերազմներ Կատեգորիա:Պիզայի հանրապետության պատերազմներ Կատեգորիա:1087 պատերազմներ
Ալ-Թաբնի
Ալ-Թաբնի (التبني), քաղաք Սիրիայի Արաբական Հանրապետության Դեյր-էլ-Զորի մարզում։ Հանդիսանում է Դեյր-էլ-Զորի գավառի 7 շրջաններից մեկի՝ ալ-Թաբնիի շրջան կենտրոնը։ 2004 թվականի տվյալներով շրջանն ուներ 48 393 բնակիչ ։ Հիմնական զբաղմունքը ոռոգովի երկրագործությունն է և անասնապահությունը։
Ծանոթագրություններ
Կատեգորիա:Դեյր-էլ-Զորի գավառ Կատեգորիա:Սիրիայի քաղաքներ
Լեյլի Խաչատրյան
Լեյլի Խաչատրյան, հայ դերասան, ՀՀ ժողովրդական արտիստ (2003 թվական)։
Կոմպոզիտոր Արամ Խաչատրյանի եղբոր դուստրն է։ Առաջին ամուսինը եղել է նկարիչ Ռաֆայել Բաբայանը։
Կենսագրություն
Լեյլի Խաչատրյանը ծնվել է 1930 թվականի մայիսի 2-ին, Ռուսաստանի Կրասնոդարի մարզում։ Երաժշտական կրթություն ստանալուց հետո ուսումը շարունակել է Մոսկվայի Վախթանգովի թատրոնին կից ուսումնարանում։ Սովորել է նաև Երևանի գեղարվեստա-թատերական ինստիտուտում` Վաղարշ Վաղարշյանի արվեստանոցում ։
Կյանքի վերջին տարիներին Լեյլի Խաչատրյանը հրատարակել է իր դիտումների ու ապրումների մասին պատմող գիրք ։
Դերեր
Խաղում է Երևանի Ստանիսլավսկու անվան ռուսական դրամատիկական թատրոնում։ Նրա հերոսուհիները չեն կորցնում հումորի զգացումը, հոգու քնքշությունը, լիրիզմը, կյանքի ընկալման գեղեցկությունը, որը բնորոշ է նրան նաև որպես անձնավորության ։
Գրականություն
Կատեգորիա:Հայ դերասաններ Կատեգորիա:ՀՀ ժողովրդական արտիստներ Կատեգորիա:Երևանի պետական գեղարվեստաթատերական ինստիտուտի շրջանավարտներ Կատեգորիա:Մովսես Խորենացու մեդալակիրներ Կատեգորիա:Խորհրդային դերասանուհիներ
Վիվիկա Ժենո
Վիվիկա Ժենո, ամերիկացի կոլորատուրային մեցցո-սոպրանո։ Հանդես է եկել աշխարհի առաջատար օպերային թատրոններում, այդ թվում՝ Մետրոպոլիտեն օպերայում« Սևիլյան սափրիչ», Փարիզի օպերայում« Իտալուհին Ալժիրում» և Բավարիայի պետական օպերայում« Մոխրոտը» օպերաներում։
Կրթություն և կարիերա
Ծնվել է Ալյասկա նահանգի Ֆեյրբանկս քաղաքում 1969 թվականի հուլիսի 10-ին։ Հայրը բիոքիմիայի պրոֆեսոր էր նույն քաղաքի համալսարանում, իսկ մեքսիկուհի մայրը՝ լեզվի ուսուցչուհի ։ Փոքր հասակից սկսել է վոկալի դասերը հանգուցյալ դրամատիկ սոպրանո Դորոթի Դաուի մոտ, որից հետո Բլումինգթոնի Ինդիանայի համալսարանում սովորել է վաղամեռիկ Նիկոլա Ռոսսի-Լամենիի ու Վիրջինյա Զինիի մոտ, այնուհետև երկար տարիներ՝ Կլաուդիա Պինցա Բոցցոլայի մոտ Պիցբուրգում։ Մասնագիտական կարիերան սկսել է Ջոակինո Ռոսսինիի կատակերգական հերոսուհիների հմայիչ մարմնավորումներով (Ռոսինան «Սևիլյան սափրիչ» օպերայից, Իզաբելլան «Իտալուհին Ալժիրում» օպերայից, Անգելինան «Մոխրոտը» օպերայից)։ Այս դերերգերը կատարել է ավելի քան երկու հարյուր անգամ ԱՄՆ-ի գլխավոր օպերային թատրոններում (այդ թվում՝ Մետրոպոլիտեն օպերան, Սան Ֆրանցիսկոյի, Դալլասի, Սիեթլի, Սան Դիեգոյի, Պիցբուրգի և Մինեսոտայի օպերաները), ինչպես նաև Փարիզի, Վիեննայի, Բեռլինի, Ամստերդամի, Դրեզդենի, Մյունխենի, Մոնրեալի, Թել Ավիվի, Վերոնայի, Սանտիագոյի ու Պերթի օպերային թատրոններում։
Պաշտոնական դեբյուտը տեղի է ունեցել 1994 թվականի հոկտեմբերին Ֆլորենցիայում «Իտալուհին Ալժիրում» օպերայից Իզաբելլայի դերերգով։
Բարոկկո ոճի առաջին դերերգը Հենդելի Արմինիոն էր․ շարունակել է ընդլայնել երգացանկը, որն այժմ ընդգրկում է 28 դերերգ, որոնցից 20-ը տաբատային դերեր են (կին, սովորաբար մեցցո-սոպրանո, որը կատարում է տղամարդու դեր) և սկզբնապես նախատեսված են եղել կաստրատ ձայնի համար։
Գլխավոր դերերգեր
Նախնական կարիերայի գլխավոր դերերգերի թվում էին՝ Բրյուսելում և Փարիզում ներկայացված Հասսեի «Մարկ Անտոնիո և Կլեոպատրա» օպերան, Փարիզում Պալերմոյում և Լիոնում ներկայացված Ալեսանդրո Սկարլատիի վերջերս վերբացահայտված «Սուրբ երրորդություն» օրատորիան, Լոս Անջելեսի օպերային թատրոնում ներկայացված Գլյուկի «Օրփեոս և Էվրիդիկե» օպերան, Նյու Յորքի Քարնեգի հոլում տեղի ունեցած մենահամերգը, Բեռլինի պետական օպերայում, Վիեննայի պետական օպերայում և Մետրոպոլիտեն օպերայում ներկայացված Ռոսինաները, Փարիզում և Հոնկ Կոնգում ներկայացված Մենդելսոնի «Ամառային գիշերվա երազը»,  Մինեսոտայի օպերային թատրոնում ներկայացված «Լուկրեցիա Բորջիա», «Կապուլետներ և Մոնտեկիներ» և «Շամիրամ» օպերաները, Ուրբեյնը «Հուգենոտներ» օպերայից, Սելիմոն Հասսեի «Սոլիմանո» օպերայից, Նյու Յորքի քաղաքային օպերային թատրոնում ներկայացված Յունոնան Հենդելի «Սեմելե» օպերայից, ինչպես նաև յոթ մասնակցություն Կարամուրյան փառատոնին։
Անձնական կյանք
Բելգիացի ֆուտբոլիստ Ռեժիս Ժենոյի հեռավոր ազգականուհին է։ Եվրոպական բարոկկո երաժշտությամբ հետաքրքրվածության շնորհիվ բնակություն է հաստատել Վենետիկում ։ 2004 թվականին նկարահանված «A Voice Out of the Cold» վավերագրական ֆիլմի հերոսուհին է ։
Փրկչի պայծառակերպություն եկեղեցի (Լենինի խուտոր)
Փրկչի պայծառակերպություն եկեղեցի, ուղղափառ տաճար Ռուսաստանի Դաշնության Ռոստովի մարզի Ակսայի շրջանի Լենինի խուտորում ։ Ենթարկվում է Ռոստովի և Նովոչերկասկի թեմի Ակսայի գործակալությանը ։ Տաճարը ստեղծվում է գոյություն ունեցող Աստվածածնի «Անակնկալ ուրախություն» սրբապատկերի պատվին կառուցված տաճար-մատուռի փոխարեն։
Հասցեն` Ռոստովի մարզ, Ակսայի շրջան, Զելյոնայա փողոց, 2ա։
Պատմություն
2011 թվականին Լենինի խուտորում կառուցվել է մատուռ ի պատիվ Աստվածածնի «Անակնկալ ուրախություն» սրբապատկերի և միաժամանակ հիմնադրվել է տաճար-մատուռը ։ 2012 թվականի նոյեմբերին գրանցվել է Տիրոջ պայծառակերպության ծուխը, իսկ նույն թվականի դեկտեմբերին գցվել է մատուռը տաճարի վերածելու համար բետոնե հիմքը։ 2013 թվականին վերակառուցման աշխատանքներն ավարտվեցին։ Տաճարի անունը մնաց նույնը` Ի պատիվ Աստվածածնի «Անակնկալ ուրախություն» սրբապատկերի։ Այդ ընթացքում տեղադրվեց սեղանը, կառուցվեց պատկերակալը, գնվեց անհրաժեշտ եկեղեցական կայքը, ինչպես նաև բարեկարգվեց տաճար-մատուռին կից տարածքը։ 2013 թվականի հոկտեմբերի 1-ին ստացվեց Աստվածային պատարագ անցկացնելու համար սուրբ անտիմինսը ։ Նույն թվականի նոյեմբերին բարեկարգվել են տաճարի տնտեսական շինությունները։
2014 թվականին տաճարի մոտ կառուցվել է զանգակատուն, շարունակվել են տարածքի բարեկարգման աշխատանքները։ Ստանալով կրթական գործունեություն ծավալելու արտոնագիր` ծուխը կազմակերպել է կիրակնօրյա ուսումնադաստիարակչական խումբ։ 2016 թվականի նոյեմբերին աշխատանքներն է սկսել ուղղափառ պատանեկան ակումբը։ Ներկայումս մշակվում է նոր` Տիրոջ պայծառակերպության քարե տաճարի նախագիծը ։
Փրկչի պայծառակերպություն եկեղեցու վանահայրն է քահանա Կոնստանտին Վիկտորովիչ Գոման ։
Արտաքին հղումներ
Կատեգորիա:Տաճարներ այբբենական կարգով Կատեգորիա:2013 հիմնադրումներ Ռուսաստանում Կատեգորիա:Ռոստովի մարզի եկեղեցիներ
Ճաշարան
Որպես հասարակական սննդի հաստատություն
Ճաշարանները, որպես հասարակական սննդի վայր, իրենցից կարող են ներկայացնել ինչպես ինքնուրույն հաստատություններ, որոնց համար հասարակական սնունդը, ըստ կանոնադրության, հանդիսանում է գործունեության հիմնական ուղղությունը, այնպես էլ որևէ կառույցի կամ հաստատության ներսում գործող ստորաբաժանում (դպրոց, գործարան, ֆաբրիկա և այլն)։ Ճաշարանում ճաշատեսակներն ընտրվում են այդ օրվա գործող տեսականուց, որում առաջարկվում են առաջին, երկրորդ և երրորդ ճաշատեսակների մի քանի տարբերակներ (ինչպես նաև սովորաբար ունենում են լրացուցիչ ճաշատեսակներ/արտադրանքներ՝ աղցաններ, բուլկիներ և այլն)։ Ճաշարաններում ծառայության մատուցման հիմնական ձևը հանդիսանում է ինքնասպասարկումը կամ քեյթրինգը (մթերքի մատակարարում)։
Ձեռնարկությունների և կազմակերպությունների ճաշարաններն ավելի հաճախ տվյալ կառույցի աշխատակիցների սնվելու համար են, սակայն կարող են օգտագործվել նաև հանդիսավոր միջոցառումների, ճաշկերույթների և այլնի համար՝ իրենց վրա վերցնելով ռեստորանի գործառույթներ։
Ռաֆայել վան դեր Վարտ
Ռաֆայել Ֆերդինանդ վան դեր Վարտ, հոլանդացի ֆուտբոլիստ, Հոլանդիայի ազգային հավաքականի և գերմանական Համբուրգի կիսապաշտպան։ Հոլանդական Այաքսի ֆուտբոլային մարզադպրոցի սան է։ Առանձնանում է տուգանային հարվածների փայլուն իրացմամբ և լավ տեխնիկայով։
Ճաշարան
Որպես հասարակական սննդի հաստատություն
Մասնավոր ձեռնարկատիրության զարգացման վաղ փուլերում պետական կառավարման ոչ զարգացած համակարգում ձեռնարկատիրական գործունեության եւ գովազդի իրավական ասպեկտների հետ կապված՝ որոշ սրճարաններ կարող էին ունենալ «ճաշարան» նշագրումով ցուցանակներ՝ իրենց փաստացի գործունեության համատեքստում այդպիսին չհանդիսանալով։
Ռաֆայել վան դեր Վարտ
Հավաքականի կազմում 3 անգամ անընդմեջ խաղացել է Եվրոպայի առաջնություններում՝ 2004, 2008, 2012 և երկու աշխարհի առաջնությունում 2006 և 2010 թվականներին։ Եվրո 2004 թվականին նվաճել է բրոնզե մեդալ, իսկ Մունդիալ 2010 թվականին՝ արծաթե մեդալ։ Հավաքականի պատմության մեջ գտնվում է ամենաշատ հանդիպումներ անցկացրած ֆուտբոլիստների հնգյակի թվում ։
Ճաշարան
Որպես հասարակական սննդի հաստատություն
Որպես հասարակական սննդի վայր՝ ճաշարանը, տեղակայվելով ընդհանուր օգտագործման վայրերում, ինչպես նաև ձեռնարկություններում, կազմակերպություններում և ուսումնական հաստատություններում, ունի հետևյալ բնութագրիչները.
Ռաֆայել վան դեր Վարտ
Արտաքին հղումներ
Կատեգորիա:Փետրվարի 11 ծնունդներ Կատեգորիա:1983 ծնունդներ Կատեգորիա:Հոլանդացի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Այաքսի ֆուտբոլիստներ Կատեգորիա:Համբուրգի ֆուտբոլիստներ Կատեգորիա:Ռեալ Մադրիդի ֆուտբոլիստներ Կատեգորիա:Տոտտենհեմ Հոտսպուրի ֆուտբոլիստներ Կատեգորիա:Նիդերլանդների հավաքականի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:ՈՒԵՖԱ Եվրո 2012-ի ֆուտբոլիստներ
Ճաշարան
Որպես հասարակական սննդի հաստատություն
Սովորաբար ճաշարանների աշխատաժամանակը պայմանավորված է և որոշվում է ձեռնարկությունների ու կազմակերպությունների աշխատանքային գրաֆիկի (ինչպես նաև սննդի ընդունման) հետ։ Միասնական ընդմիջման ժամին այդ ձեռնարկությունների/կազմակերպությունների ճաշարաններն սպասարկում են նաև կողմնակի անձանց։
Ըստ մատուցվող ճաշատեսակների տեսականու՝ ճաշարանները բաժանվում են 2 խմբի՝
Ըստ կոնտինգենտի՝ դասակարգվում են՝
Հետաքրքիր փաստեր
Ճաշարաններում նախկինում որպես սպասք լայնորեն կիրառվում էին ունիֆիկացված ափսեները, որոնք չկոտրվող հումքից էին պատրաստված (ալյումինե, թիթեղյա) և պիտանի էին մեքենայացված լվացման համար։ ԽՍՀՄ բազմաթիվ ճաշարաններում բացակայում էին ճաշարանային դանակները։
Ռուսական բանակի հին ավանդույթի համաձայն՝ խորհրդային բանակ զորացրվածներից շարքային անձնակազմի կերակրումն իրականացվում էր «մեկ կաթսայից»։ Գործնականում, հետպատերազմական շրջանում այս մեթոդն իրականացվում էր ըստ ստորաբաժանումների՝ յուրաքանչյուր սեղանի համար (սովորաբար 10 հոգու) օրապահները խոհանոցից բերում էին կաթսաներ, ինչպես նաև թեյնիկներ, որոնցից զինվորներն ինքնուրույն իրենց համար լցնում էին ուտելիք։ 20-րդ դարի վերջում բանակային ճաշարանները վերափոխվեցին «քաղաքացիական» տեսակի, այսինքն՝ անհատական մատուցում՝ սկուտեղը ձեռքին հերթում սպասելով։ Այսպիսի սպասարկումը ժամանակի ավելացում էր պահանջում, ինչը կատարվում էր հանգստի ժամի հաշվին։
Խաշամ
Խաշամ (خشام), քաղաք Սիրիայի Արաբական Հանրապետության Դեյր-էլ-Զորի մարզում։ Հանդիսանում է Դեյր-էլ-Զորի գավառի 7 շրջաններից մեկի՝ Խաշամի շրջանի կենտրոնը։ 2004 թվականի տվյալներով շրջանն ուներ 28 718 բնակիչ ։ Հիմնական զբաղմունքը ոռոգովի երկրագործությունն է և անասնապահությունը։
Ծանոթագրություններ
Կատեգորիա:Դեյր-էլ-Զորի գավառ Կատեգորիա:Սիրիայի քաղաքներ
Ֆուտբոլի արքան
«Ֆուտբոլի արքան» (Soccer Dog: The Movie), 1999 թվականի ամերիկյան կինոկատակերգություն: 2004 թվականին թողարկվել է շարունակությունը. «Ֆուտբոլի թագավոր. Եվրոպական գավաթ» (Soccer Dog: European Cup):
Սյուժե
Ֆիլմի գովազդային կարգախոսներից մեկը. «Դալմատինները կարող են լինել 101, իսկ ֆուտբոլիստ շունը`ընդամենը մեկը:» (There may be 101 Dalmatians but there's only 1 Soccer Dog!) :
Էլդենը, տղամարդ է, ով կարոտով է հիշում իր պատանեկությունը, իր ֆուտբոլային հաջողությունները: Նա նույնիսկ տղա է որդեգրում այն հույսով, որ նա կվերցնի ֆուտբոլի նկատմամբ իր կրքերը, կդառնա իր աշակերտը, բայց Քլեյնը ամբողջովին անտարբեր է այս մարզաձևի նկատմամբ: Հետևաբար, նորաթուխ հայր-որդու հարաբերությունները դառնում են բավականին լարված, բայց հանկարծ նրանց տանը թափառող շուն է հայտնվում ՝ ցույց տալով ֆուտբոլ խաղալու արտասովոր ունակություն:
Ծանոթագրություններ
Կատեգորիա:1999 ֆիլմեր Կատեգորիա:Ֆիլմեր ֆուտբոլի մասին Կատեգորիա:Ֆիլմեր շների մասին Կատեգորիա:Ամերիկյան կինոկատակերգություններ
Կյուրեղ և Մեթոդիոս տաճար (Սալսկ)
Կյուրեղ և Մեթոդիոս տաճար (Собор во имя святых равноапостольных Кирилла и Мефодия), ուղղափառ տաճար Ռուսաստանի Ռոստովի մարզի Սալսկ քաղաքում։ Ենթարկվում է Վոլգոդոնսկի և Սալսկի թեմի Դոնի մետրոպոլիային։
Պատմություն
1993 թվականի սեպտեմբերին Սալսկ քաղաքի վարչակազմի ղեկավար Ա. Ա. Բուբլիկովը Լենինի փողոցում, ժամանակավոր ավտոկայանատեղիում, վերակառուցման գոտում տաճարի շինարարության համար նախագծային-հետազոտական աշխատանքներ կատարելու թույլտվություն է տվել։ Տաճարի կառուցման համար անժամկետ օգտագործման է հատկացվել 3276 քառակուսի մետր մակերեսով հողատարածք ։
1994 թվականի փետրվարին «Վերածնունդ» ծրագրի շրջանակներում Սալսկ քաղաքում հավանության է արժանացել ապագա տաճարի էսքիզային նախագիծը։ Նախագծի հեղինակն է Մոսկվայի ճարտարապետանախագծային արվեստանոցի ղեկավար Յ. Մ. Մուրզինը։ Ապագա պաշտամունքային շինության տեխնիկատնտեսական ցուցանիշները. հարկայնություն` 3, տարողություն` 1200 հավատացյալ, կառուցապատման տարածք` 926 քառակուսի մետր, օգտակար մակերես` 1720 քառակուսի մետր ։
1999 թվականի գարնանը սկսվել է տաճարի շինարարությունը։ Ճարտարապետի մտահղացմամբ` տաճարի լայնությունը 21 մետր է, իսկ երկարությունը` 36 մետր։ Զանգակատան բարձրությունը 42 մետր է։ Տաճարը հնգագմբեթ է` կարմիր և սպիտակ գունային լուծմամբ։ Տաճարի կողքին նախատեսված է եկեղեցական զբոսայգի ։
Շինարարությունը 2000 թվականին ընդհատվել է։ Տաճարի կառուցման աշխատանքները վերսկսվել են միայն 2007 թվականին, և դրանում մեծ է ավագ երեց Վիկտոր Նայդյոնովի ավանդը. նա գտել է հովանավորների, և հինգ տարի անց Սալսկ քաղաքի կենտրոնում հայտնվել է Կյուրեղի և Մեթոդիոսի անունը կրող շքեղ տաճարը։ 2017 թվականի օգոստոսից տաճարում անցկացվում են կանոնավոր ժամերգություններ ։
Ծանոթագրություններ
Կատեգորիա:Ռոստովի մարզի եկեղեցիներ Կատեգորիա:1999 հիմնադրումներ Ռուսաստանում Կատեգորիա:Ռոստովի մարզի տեսարժան վայրեր
Շաքար և պղպեղ
Շաքար և պղպեղ (Sugar & Spice), 2001 թվականի ամերիկյան երիտասարդական կատակերգություն, ռեժիսոր ՝ Ֆրանցին Մակդուգալ։
Սյուժե
Դայան Ուեսթոնը դպրոցի ամենահայտնի աղջիկն է և Լինքոլնի դպրոցում աջակցող խմբի կապիտանը։ Բայց նրա փառահեղ օրերն ավարտվում են, երբ պարզվում է, որ նա հղի է ֆուտբոլի հավաքականի ավագ Ջեք Բարթլետից։ Այդժամ նրա հավատարիմ ընկերուհիները` Կանզասը, Կլեոն, Լյուսին, Աննան և Ֆերնը կատարյալ կողոպուտի պլան են մտածում, որպեսզի ապահովեն երիտասարդ ընտանիքին և նրանց ապագա երեխային, քանի որ ծնողները հրաժարվել են օգնել զույգին` գալիք հարսանիքի մասին հայտարարությունից հետո։ Ամեն ինչ կատարյալ էր այնքան ժամանակ, մինչև նրանց  նախանձող Դայան Լիզան սկսեց կասկածել նրանց կողոպուտի մեջ։ Այժմ աջակցող թիմի ապագան կախված է Լիզայի ցուցմունքից։
Տոմսարկղ
Ֆիլմը դարձավ ամերիկյան վարձույթի առաջատարը՝ պրեմիերային հանգստյան օրերին վաստակելով 5,891,176 դոլար և վճարների ցուցանիշներ շարքում գրավելով հինգերորդ տեղը։
Արտաքին հղումներ
Կատեգորիա:Ամերիկյան ֆիլմեր Կատեգորիա:Ամերիկյան պատանեկան կինոկատակերգություններ Կատեգորիա:Նյու Լայն Սինեմայի ֆիլմեր Կատեգորիա:Ամերիկյան քրեական կինոկատակերգություններ Կատեգորիա:Անգլերեն ֆիլմեր Կատեգորիա:Ամերիկյան կինոկատակերգություններ Կատեգորիա:Ֆիլմեր դեռահասների համար Կատեգորիա:2000-ականների կինոկատակերգություններ Կատեգորիա:Իրական դեպքերի հիման վրա նկարահանված ֆիլմեր Կատեգորիա:Ամերիկյան քրեական ֆիլմեր
Ծովի տեսքը Սխևենինգենից
Ծովի տեսքը Սխևենինգենից (Zeegezicht bij Scheveningen), հոլանդացի հայտնի նկարիչ Վինսենթ վան Գոգի նկարը, որը նկարվել է 1882 թվականի օգոստոսին Հաագայում՝ Նիդերլանդների Թագավորության ամենակուրորտային քաղաքում ։
Պատմություն
1881 թվականի դեկտեմբերին նկարվեցին Վինսենթ վան Գոգի առաջին աշխատանքները՝ հոլանդացի նշանավոր նկարիչ Անտոն Մաուվեի հսկողության տակ և աջակցությամբ։
Վերջինս եղել է վան Գոգի զարմուհու ամուսինը։ Նկարչական դպրոցում ուսումից հետո 1882 թվականին վան Գոգը կատարել է իր երկրորդ փորձը ։
Դասերի ընթացքում իր ծովանկարիչ ուսուցչի ներշնչանքով նա պատկերել է ծովը հոլանդական Սխևենինգեն ծովափնյա հանգստավայրից։
Երիտասարդ նկարիչը իր նկարչական փորձը նկարագրել է այսպես.
Աճուկային ճողվածք
Աճուկային ճողվածք, որովայնի պարունակության արտանկումն աճուկային խողովակից։ Աճուկային խողովակը անցնում է հետևից առաջ և ներսից դուրս ուղղությամբ, ուղղահայաց կտրվածքում եռանկյունաձև է։ Կանանց օրգանիզմում խողովակի կազմում արգանդի կլոր կապանն է, իսկ տղամարդկանց մոտ խողովակով անցնում է սերմնալարը՝ ուղղվելով դեպի փոշտ։ Աճուկային ճողվածքները որովայնային ճողվածքների առավել տարածված տարատեսակներից է. համարվում է, որ տղամարդկանց 27%-ի, իսկ կանանց 3%-ի մոտ կյանքի որոշակի տարիքում ձավորվում է աճուկային ճողվածք։ Հիմանակնում ճողվածքը դիտվում է աջից։ Հավաստի կապ ծանրության բարձրացման և աճուկային ճողվածքների առաջացման միջև հաստատված չէ։
Ճողվածքի ձևավորման ռիսկի գործոններ են հանդիսանում ծխելը, թոքերի քրոնիկ օբստրուկտիվ հիվանդութունը, ճարպակալումը, հղիությունը, կոլագենի սինթեզի խաթարումներով ուղեկցվող հիվանդությունները, ինչպես նաև նախկինում կատարված բաց վիրահատությունները։
Ախտանշաններ զարգանում են ախտահարված մարդկանց 66%-ի մոտ։ Ախտանիշները կարող են դրսևորվել ֆիզիկական ծանրաբեռնվածության, հազի և, նույնիսկ, աղիքների աշխատանքի ժամանակ առաջացող ցավով և ձգվածության զգացողությամբ։ Պառկած ժամանակ ախտանիշներն ավելի քիչ արտահայտված են։
Ախտանշաններ
Ճողվածքները ներկայանում են որպես ցայլքի շրջանում, որն ավելի ցցուն է դառնում մկանները լարելիս։ Սրանք հազվադեպ են ցավոտ, արտափքումը սովորաբար անհետանում է պառկելիս։ Ներուղղման անհնարինությունը վկայում է ճողվածքի օղակման մասին, որը պահանջում է շտապ վիրահատություն։
Արտահայտված ցավային նոպա առաջացնում է աղիքների ստրանգուլյացիան։
Ճողվածքի երկարատև առկայության պայմաններում լյարդն ու աղիքներըն կարող են իջնել ու մտնել ճողվածքապարկի պարունակության մեջ, ինչը մեծացնում է օղի նեղացման, աղիքների խցանման և անոթների սեղմման հավանականությունը։ Սրա արդյունքում զարգանում է ճողվածքապարկի կազմում առկա օրգանների իշեմիա և հաջորդող փտախտ:Նման վիճակը կարող է հանգեցնել հիվանդի մահվան։
Բարդութությունների առաջացումը կանխատեսելի չեն:Օղակման ժամանակ շտապ կարգով կատարված վիրահատությունները ավելի ռիսկային են, քան պլանային վիրահատությունները ։ Մյուս կողմից, վիրահատական բուժումը պարունակում է ինգվինոդինիայի զարգացման, այս իսկ պատճառով ասիմպտոմ հիվանդներին վարելու համար ընտրվում է պահպանողական բուժման սխեմա։
Ախտաֆիզիոլոգիա
Տղամարդկանց մոտ թեք աճուկային ճողվածքը անցնում է նույն ուղով, ինչ ամորձիները, որոնք ներարգանդային զարգացման ընթացքում տեղի ունեցող միզասեռական համակարգի զարգացման ընթացքում որովայնի հետորովայնամզային տարածությունից իջնում են փոշտ։ Աճուկային խողավակի ավելի լայն լինելը, որի շնորհիվ ամորձիները կարողանում են իջնել փոշտ և որով անցնում է սերմնալարը, հանդիսանում է տղամարդկանց շրջանում աճուկային ճողվածքների մոտ 25 անգամ ավելի հաճախ առաջացման պատճառ։ Չնայած սրան, աճուկային խողովակի հետին պատի ամրությունն ու ներորովայնային ճնշման բարձրացման ժամանակ ներքին օղի փակումը կանխարգելում են ճողվածքի առաջացումը։ Այս մոտեցումը բանավեճի տեղիք է տալիս. ֆիզիոլոգների կարծիքով ճողվածքի զարգացման ռիսկը պայմանավորված է առկա ֆիզիոլոգիական տարբերություններով, մասնավորապես՝ որովայնի լայնական փակեղի վրա առկա ձգված-լայնացած անցքը ։
Ախտորոշում
Կա ճողվածքների 2 տիպ՝ ուղիղ և թեք, որոնք տարբերակվում են ըստ ստորին վերորովայնային անոթների հետ ունեցած փոխհարաբերության։ Ուղիղ աճուկային ճողվածքը տեղակայվում է ստորին վերորովայնային անոթներից միջայնորեն,երբ որովայնի պարունակությունն արտանկում է աճուկային խողովակի հետին պատին թույլ դիմադրության տեղից, որ ձևավորվում է լայնական փակեղից։ Թեք աճուկային ճողվածքն առաջանում է որովայնի պարունակության ներքին օղով դեպի աճուկային խողովակ մղման դեպքում և տեղակայվում է ստորին վերորովայնային անոթներից կողմնայնորեն:Սա կարող է առաջանալ ներարգանդային զարգացման ընթացքում բունոցային ելունի փակման ձախողման դեպքում։
Աճուկային ճողվածքները պատկանում են ցալյային ճողվածքներին, որոնց մեջ մտնում է նաև ազդրային ճողվածքը։ Ազդրային ճողվածքը ազդրային խողովակով որովայնի պարունակության անցումն է, որը նորմալ պայմաններում ապահովում է ազդրային զարկերակի, երակի և նյարդի անցումը կոնքից դեպի ոտք։
Ամյանդի ճողվածքի դեպքում ճողվածքապարկի կազմում հայտնաբերվում է կույր աղիքի որդանման ելունը։
Լիթրեի ճողվածքի դեպքում ճողվածքապարկի կազմում հայտնաբերվում է Մեկելյան դիվերտիկուլը
Ըստ կլինիկական դասակարգման տարբերում են.
Չներուղղվող ճողվածքներն իրենց հերթին բաժանվում են.
Ուղիղ աճուկային ճողվածք
Սկիզբ է առնում որովայնի պատի փակեցի թույլ կետից,ճողվածքապարկը տեղակայված է ստորին վերորովայնային զարկերակներից միջայնորեն:Կարող է դիտվել ինչպես կանանց, այնպես էլ տղամարդանց շրջանում, սակայն տամարդկանց մոտ հանդիպման հաչճախականությունը 10 անգամ ավելի է, քան կանանց մոտ ։
Երբ հիվանդը միաժամանակ ունի և՛ ուղիղ,և՛ թեք աճուկային ճողվածքներ միևնույն կողմում, ապա նման վիճակը անվանվում է «տաբատի ֆենոմեն», քանի որ 2 կողմում արտափքումները նմանվում են տաբատի ոտքերին, իսկ նրանց միջև տեղակայված ստորին վերորվայնային զարկերակ՝ ոտքերի միջև առկա ճեղքին։ Պատի նման թերությունը կարող է ուղղվել ինչպես առանձին-առանձին, այնպես էլ միաժամանակ։
Քանի որորովայնի պատը տարիթի հետ թուլանում է, ուղիղ ճողվածքները հակված են առաջանալու միջին կամ մեծ տարիքում:Սրանով տարբերվում են թեք ճողվածքները, որոնք կարող են առաջանալ ցանկացած տարիքում, քանի որ պատճառայիին հիմքը բնածին է ։
Թեք աճուկային ճողվածք
Թեք աճուկային ճողվածքն առաջանում է բունոցային ելունի բաց մնալու պատճառով, որով ամորձիները որովայնի խոռոչից անցնում են դեպի փոշտ։ Ինչպես ուղիղը, սա էլ արտափքվում է արտաքին օղի շրջանում։
Արական սեռի պտղի մոտ որովայնամիզը առաջացնում է ծածկող թաղանթ ամորձիների համար, երբ այն անցնում է ներիքն օղով,այսպիսով ձևավորելով բունոցային ելունը։ Նորմալ զարգացման դեպքում ամորձաէջքից հետո բունոցն ամբողջությամբ խցանվում է։ Որովայնամզի այն հատվածը, որ մշտապես ծածկում է ամորձիները, կոչվում է ամորձու սեփական պատյան։ Ամորձիները մնում են միացած արյունատար անոթներին և սերմնատար ծորանին, որորնք միասին կազմում են սերմնալարը և աճուկային խողովակով որովայնի խոռոչից անցնում են դեպի փոշտ։
Ներքին աճուկային օղը, որ հանդիսանում է աճուկային խողովակի սկիզբը, մնում է որպես լայնական փակեղի վրա առկա բացվածք։ Վերջինս պատում է սերմնալարը՝ ձևավորելով ներքին սերմնային փակեղը։ Երբ լայնական փակեղի բացվածքն ավելի լայն է, քան անհրաժեշտ է սերմնալարի անցման համար, առաջանում են բարենպաստ պայմաններ թեք աճուկային ճողվածքի ձևավորման համար։ Որովայնամզի արտամղումը ներքին աճուկային օղից կարող է նկատվել նաև բունոցային ելունի թերի խցանման արդյունքում։
Թեք աճուկային ճողվածքի դեպքում որովայնամիզը անցնում է ներքին օղով և տեղակայված է ստորին վերորվայնային զարկերակից կողմնայնորեն։ Հետևաբար, կապակցող կապանը չի թուլանում։
Ըստ կլինիկայի տարբերակում ենք թեք աճուկային ճողվածքների 3 տեսակներ.
Իգական պտղի մոտ ցայլային ճողվածքները հանդիպում են ընդամենը 4% հաճախականությամբ։ Ու, չնայած սրան, թեք աճուկային ճողվածքները մնում են որպես ցայլային ճողվածքների ամենատարածված տարատեսակը կանանց մոտ։ Եթե կինն ունի թեք աճուկային ճողվածք, ապա ներքին աճուկային օղը բաց է, ինչը նորմալ չէ կնոջ պարագայում։ Կանանց մոտ որովայնամզի արտամղումը չի կոչվում բունոցային ելուն, քանի որ այդ անվանումը կապվածք է ամորձաէջքի հետ։ Այս դեպքում այդ արտամղումն ընդամենը ճողվածքապարկն է, որը կարող է իջնել մինչև նույն կողմի մեծ սեռական շուրթ։ Նման վիճակը շտապ չուղղելու դեպքում սեռական շուրթը կարող է հասնել ահռելի չափերի։
Ենթադրվող ախտորոշումը հաստատվում է պատկերավորման միջոցով։ Ուլտրաձայնի, համակարգչային շերտագրության կամ մագնիսառեզոնանսային շերտագրության միջոցով վիճակի գնահատումը կարևոր է թեք աճուկային ճողվածքի ախտորոշման ժամանակ, երբ անհրաժեշտ է ճողվածքը տարբերակել լերմնալարի լիպոմայից,քանի որ երկուսն էլ, ամբողջ աճուկային խողովակի երկայնքով, կարող են պարունակել միայն ճարպ
Պահպանողական
Ներկայումս ճողվածք ունեցող մեծահասակ հիվանդների համար ընդունված է բուժման համար ընտերլ վիրահատական միջամտությունը, ուստի չկան վարման հանձնարարականներ ։ Ձգող վիրակապը նախատեսված է ներուղղվող ճողվածքի պարունակությունը դեպի որովայն վերադարձնելու համար։ Եթե վիճակը նման ձևով վարման ենթակա չէ, և ձգող վիրակապը շատ ամուր է, հնարավոր է վերքերի առաջացում և ճողվածքի ճեղքի լայնացում։ Ավելին, հին դիզայն ունեցող վիրակապերը չունեն հնարավորություն միշտ արդյունավետ կերպով հետ մղելու ճողվածքը, քանի որ դրա մասերը անընդհատ չեն շփվում ճողվածքի ամբողջ մակերեսի հետ։ Ավելի նոր վիրակապերը ճկուն են և ապահովում են ամբողջ օրվա ընթացքում ճողվածքի հուսալի պահում։ Չնայած այս ամենին, դեռևս չկան ապացույցներ, որ այսպիսի միջոցները կարող են կանխել ճողվածքի առաջընթացը, և տվյալները ստացվել են հիվանդներից, որոնք նշել են ֆիզիկական ակտիվության ժամանակ նմանատիպ վիրակապերով հարմարավետ զգալու մասին: Ճնշող վիրակապերը կարող են նաև նպաստել բարդությունների զարգացմանը, ինչպես օրինակ աղիքների ստրանգուլյացիան, սերմնալարի կամ փակեղային եզրերի ապաճը։ Սրա պատճառով հնարավոր է թերության մեծացում և հետագա վերականգնման դժվարացում ։ Նմանատիպ վիրակապերը օրեցօր դառնում են ավելի հանրահայտ ու պահանջված, քանի որ շատ մարդիկ, ունենալով փոքր ու անցավ ճողվածք, խուսափում են վիրահատական բուժումից՝ հաշվի առնելով ինգվինոդինիայի առաջացման հնարավոր ռիսկը ։ Աթլետների կողմից օգտագործվող էլաստիկ տաբատները, նույնպես, ունեն դրական ազդեցություն փոքր ճողվածքների դեպքում։
Տղամարդկանց մոտ առկա ասիմպտոմ աճուկային ճողվածքը բուժում չի պահանջում։ Իրավիճակն այլ է կանանց դեպքում. չբուժված ճողվածքը կարող է դառնալ ազդրային ճողվածքի առաջացման պատճառ, ինչի բարդություններն ավելի շատ են, ուստի, նույնիսկ ախտանշանների բացակայության դեպքում, ցուցված է ճողվածքի վիրահատական բուժում։
Վիրահատական
Աճուկային ճողվածքների ճամանակ իրականացվող վիրահատական միջամտությունը կոչվում է վիրահատական վերականգնում։ Վիրահատությունն իրականացվում է ինչպես բաց, այնպես էլ լապարոսկոպիկ եղանակով։
Ներկայումս քիչ ցավոտ ճողվածքների դեպքում ցուցված չէ վիրահատություն, քանի որ կա ինգվինոդինիայի (հետվիրահատական ցավի սինդրոմ) առաջացման ռիսկ։ Վիրահատաությունը մանրամասն պլանավորվում է. ինչ եղանակով վիրահատել՝ բաց, թե լապարոսկոպիկ, ինչ թելեր օգտագործել, անզգայացման ինչպիսի տեսակ կիրառել՝ տեղային, թե ընդհանուր։ Լապարոսկոպիան հիմնականում օգտագործվում է պլանային վիրահատությունների ժամանակ։ Այսպիսի նվազագույն ինվազիվ միջամտության արդյունքում հետվիրահատական շրջանն ացնում է ավելի հարթ ու անցավ։ Տեղային անզգայացումը հնարավորություն է տալիս վրահատության ընթացքում խնդրել պացիենտին հազալ և լարել որովայնի մկանները, որի միջոցով կարելի է գնահատաել կատարված աշխատանքի արդյունավետությունը ։
Վիրահատությունից հետո հաճախ առաջանում է փորկապություն, որը կապված է մկանները լարելու ժամանակ առաջացող ցավի և կարերի անբավարարության առաջացման վախի հետ։ Օփիոիդ անալգետիկները ավելի են խորացնում փորկապությունը, ուստի կարևոր է հետվիրահատական շրջանում ապահովել աղիքների նորմալ գործունեություն։
Մանկական տարիքում առաջացած ճողվածքների դեպքում միշտ ցուցված է վիրահատական միջամտություն ։
Ծանոթագրություններ
Կատեգորիա:Վիրաբուժություն Կատեգորիա:Մարսողական համակարգի հիվանդություններ
Մերիոն Զիմմեր Բրեդլի
Մերիոն Զիմմեր Բրեդլի (Marion Zimmer Bradley, ), ամերիկացի կին գրող։
Քառասուն տարվա ընթացքում հրատարակել է ավելի քան յոթ տասնյակ գիրք, որոնք առավելապես գրված են ֆենտեզի և գիտական ֆանտաստիկայի ժանրերում։
Կենսագրություն
Բրեդլին ծնվել է Նյու Յորք նահանգի Օլբանի քաղաքում։ Սկսել է գրել 17 տարեկանից ։ 1949 թվականին ամուսնացել է Ռոբերտ Օլդեն Բրեդլիի հետ։ Ամուսնալուծվել են 1964 թվականին։
1964 թվականին ավարտել է Տեխասի Հարդին Սիմմոնսի համալսարանը, իսկ 1967 թվականին՝ Բերքլիի Կալիֆոռնիայի համալսարանի ասպիրանտուրան։
1949 թվականին նրա պատմությունը հաղթել է «Amazing Stories» և «Fantastic» ամսագրերի մրցույթում և դարձել հեղինակի առաջին հրատարակած աշխատանքը։ Պրոֆեսիոնալ կերպով սկսել է գրել ֆանտաստիկա 1952 թվականից։
1988-1999 թվականներին Բրեդլին հրատարակել և խմբագրել է «Marion Zimmer Bradley’s Fantasy Magazine» ամսագիրը ։
2001 թվականին Բրեդլիի «Ավալոնի մառախուղը» (The Mists Of Avalon) բեսթսելլերի հիման վրա ռեժիսոր Ուլի Էդելին թողարկել է հեռուստատեսային ֆիլմ։
2014 թվականին՝ գրողի մահից հետո, նրա դուստր Մոյրա Գրեյլանդը հայտնել է, որ իր հայրը՝ Ուոլթեր Բրինը՝ Զիմմերի երկրորդ ամուսինը, բռնաբարել է իրեն մանկության տարիներից։ Գրեյլանդը նաև պատմել է, որ սեռական բռնության է ենթարկվել մոր կողմից, բայց այդ մասին երկար տարիներ չի խոսել, քանի որ չի ցանկացել հուսահատեցնել գրողի երկրպագուներին, որոնցից շատերին օգնել են Զիմմերի գրքերը, ինչպես նաև վախեցել է երկրպագուների բացասական արձագանքներից, որոնք գրողին համարում էին կանանց իրավունքների համար պայքարող մարտիկ  ։
Ուոլթեր Բրինը, որը դրամագիտության ոլորտի փորձագետ էր, մի քանի անգամ կալանավորվել է երեխաների նկատմամբ ոտնձգություններ կատարելու և բռնաբարելու համար։ Մոյրա Գրեյլանդը օգնել է ոստիկանությանը 1990-ական թվականներին հերթական անգամ ձերբակալել հորը։ Վերջինս մահացել է բանտում քաղցկեղից ։
Գրեյլանդի քողազերծումից հետո Զիմմերի հրատարակիչները որոշեցին նրա գրքերի վաճառքից ստացված եկամտի մի մասն ուղղել բռնության զոհերին օգնող կազմակերպություններին ։
«Ավալոնի մառախուղը»
Արթուր արքայի վիպաշար.
Արտաքին հղումներ
Կատեգորիա:Ֆանտաստ գրողներ Կատեգորիա:Ֆենտեզի գրողներ Կատեգորիա:Գրական կեղծանուններով հայտնի հեղինակներ Կատեգորիա:20-րդ դարի կին գրողներ Կատեգորիա:20-րդ դարի ամերիկացի վիպասաններ Կատեգորիա:Ամերիկացի ֆեմինիստ գրողներ Կատեգորիա:20-րդ դարի ամերիկացի կին գրողներ Կատեգորիա:Ֆեմինիստ գրողներ Կատեգորիա:Ամերիկացի կին վիպասաններ Կատեգորիա:Ամերիկացի խմբագիրներ Կատեգորիա:Ամերիկացի ֆանտաստ գրողներ Կատեգորիա:Լեզու ստեղծողներ Կատեգորիա:Լեսբուհի գրողներ Կատեգորիա:Ֆեմինիստ արվեստագետներ
Կիրխհայմ
Արտաքին հղումներ
Կատեգորիա:Գերմանիայի բնակավայրեր
Պոլովիննի Սիվեժ
Պոլովիննի Սիվեժ (Половинный Сивеж), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Վոժբալ գետի աջ ափում՝ 54 կմ հեռավորության վրա։ Գետի երկարությունը 21 կմ է։ Ակունքը գտնվում է Խարովսկոյի ծայրում, 12 կմ հարավ-արևմուտք Զառիթափ Օսպիտ գյուղի մոտ և Տոտմից 42 կմ հյուսիս-արևմուտք։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Ուլսան
Նախկինում քաղաքը եղել է կետորսական արդյունաբերության կենտրոն, իսկ 2005 թվականին այստեղ տեղի է ունեցել Կետորսության միջազգային հանձնաժողովի նիստը։
Վարչական բաժանում
Ուլսանը բաժանվում է 4 շրջանի («կու») և 1 գավառի («կուն»).
Ծանոթագրություններ
Կատեգորիա:Հարավային Կորեայի քաղաքներ
Ալ-Քասրա
Ալ-Քասրա (الكسرة), քաղաք Սիրիայի Արաբական Հանրապետության Դեյր-էլ-Զորի մարզում։ Հանդիսանում է Դեյր-էլ-Զորի գավառի 7 շրջաններից մեկի՝ ալ-Քասրայի շրջանի կենտրոնը։ 2004 թվականի տվյալներով շրջանն ուներ 63 226 բնակիչ՝ հիմնականում արաբներ ։ Հիմնական զբաղմունքը ոռոգովի երկրագործությունն է և անասնապահությունը։
Ծանոթագրություններ
Կատեգորիա:Դեյր-էլ-Զորի գավառ Կատեգորիա:Սիրիայի քաղաքներ
Սեմ Փեքինփա
Կենսագրություն և կարիերա
Սեմ Փեքինփան ծնվել է 1925 թվականի Ֆրեզնո քաղաքում, Դևիդ Էդվարդի և Ֆեռն Լուիզա Փեքինփայի ընտանիքում, ավարտել է Ֆրեզնոյի դպրոցներից մեկը։ Նա եղբոր հետ հաճախ էր բաց թողնում դասերը, անցկացնելով ժամանակը Դևիդ Չերչի կալվածքում։ Երկրորդ համաշխարհային պատերազմի ժամանակ 1943 թվականին անցնում է զինվորական ծառայության ծովային հետևակի կորպուսում, բայց անմիջական մասնակցություն չի ունենում մարտական գործողություններին, իսկ պատերազմի ավարտից հետո նրանց ստորաբաժանումը ուղարկվում է Չինաստան, որտեղ նրանք զբաղվում էին ճապոնացի զինվորիների զինաթափմամբ։ Զինվորական ծառայության ավարտից հետո Պեկինպան ընդունվում է Ֆրեզնոյի համալսարան, որտեղ սովորում է պատմություն։ Ուսանելու տարիներին հանդիպում է ապագա կնոջը՝ Մերի Սելլանդին, ում շնորհիվ էլ հետաքրքրվում է թատրոնով։ Քոլեջն ավարտելուց հետո արդեն ուսումնասիրում է դրամատիկ արվեստ, այնուհետև 2 սեզոն Լոս Անջելեսում աշխատում է որպես թատերական ռեժիսոր։
1954—1956 թվականներին աշխատում է որպես ռեժիսոր օգնական, իսկ 1956 թվականին ստանում էպիզոդիկային դեր Դոն Սիգելի «Մարմիններ առևանգողների ներխուժումը» ֆիլմում։ Սիգելի առաջարկով սկսում է աշխատել վեստեռն հեռուստասերիալների վրա, սկզբում գրում է սցենարներ, հետո արդեն սկսում է նկարել առանձին սերիաներ։
1960 թվականին ամուսնալուծվում Մերի Սելլանդի հետ, նրանք ունեին 3 երեխա։
Ռեժիսորական նորամուտ կայացավ 1961 թվականին, դա «Մահացու ուղեկցողները» ֆիլմն էր։ 2-րդ աշխատանքը 1962 թ․ «Սլացիր լեռներով» վեստեռնն էր, այդ ֆիլմը բելգիական կինոփառատոնում ստացավ 1-ին տեղի մրցանակ, առաջ անցնելով Ֆեդերիկո Ֆելինիի «Ութ ու կես» ֆիլմից, ֆիլմը նաև դրական արձագանքների արժանացավ կինոքննադատների կողմից, որպես նոր ուղղություն, իսկ Newsweek ամսագիրը ճանաչեց այն տարվա ֆիլմ։
1965 թվականին երկրորդ անգամ ամուսնանում է մեքսիկացի դերասանուհի Բեգոնե Պալասիոսի հետ։ Այդ ամուսնությունից հետո նա շատ ժամանակ էր անցկացնում Մեքսիկայում, նրա 4 ֆիլմ նկարահանվել են հենց Մեքսիկայում։
1967 թվականին «Warner Brothers» ընկերությունը առաջարկում է Սեմ Պեկինպային նկարահանել ֆիլմ Ռոյ Սիկների և Ուելոն Գրինի սցենարով, Պեկինպան սցենարը փոփոխությունների է ենթարկում դարձնելով պատմությունը ավելի դաժան և բարդացնելով հերոսներին։ 1969 թվականին այսպիսով նկարահանում է իր կարիերիայի լավագույն ֆիլմերից մեկը՝ «Վայրի ավազակախումբը»։ Ֆիլմը ստանում է բացասական արձագանքներ կապված տեղ գտած դաժան տեսարանների հետ, սակայն կինոքննադատների մեծ մասը դրական է արձագանքում։ Ֆիլմն ընդգրկվել է Ամերիկյան կինոակադեմիայի կողմից կազմված տարբեր վարկանիշային ցանկերում, իսկ 1999 թվականին ԱՄՆ-ի Կոնգրեսի գրադարանը ֆիլմը ներառել է ֆիլմերի ազգային ռեեստրում որպես մշակութային ժառանգություն ։ «Empire» հանդեսի կողմից կազմված բոլոր ժամանակների 500 լավագույն ֆիլմերի ցանկում 94-րդն է ։ Ֆիլմից հետո ռեժիսոր ստանում է «Արյունալի Սեմ» մականունը։
1971 թվականին Անգլիայում նկարահանում է ևս մեկ բարձր գնահատանքի արժանացած ֆիլմ՝ «Ծղոտե շներ», որտեղ գլխավոր դերում հանդես է գալիս Դասթին Հոֆմանը։
1970-ական թթ վերջին Փեքինփային առաջարկում են մասնակցել այնպիսի նախագծերին, ինչպիսիք են «Քինգ-Քոնգ» և «Սուպերմեն» ֆիլմերը, սակայն նա հրաժարվում է, դրանց փոխարեն նկարհանելով Երկրորդ համաշխարհային պատերազմին նվիրված «Երկաթյա խաչ» (1977) ֆիլմը, որը Օրսոն Ուելսի մասնակցությամբ, ով ֆիլմն անվանել էր լավագույն հակապատերազմական ֆիլմ ։
1972 թվականին երբ վերադառնում է ԱՄՆ նկարահանում է միանգամից 2 ֆիլմ Սթիվ Մակքուինի գլխավոր դերակատարմամբ, որոնցից «Փախուստ» ֆիլմը ունենալով 3 միլիոն բյուջե վարձույթում հավաքեց 27 միլիոն դոլլար, իսկ Փեքինփան ամուսանացավ դերասանուհի Ջոի Գուլդի հետ, ում հետ ծանոթացել էր դեռ Անգլիայում։ Այդ ժամանակ Փեքինփան նորից սկսում է չարաշահել ալկոհոլը և Գուլդը ամուսնալուծվում է, իսկ ռեժիսորը նորից ամուսնանում է Պալասիոսի հետ, ում հետ էլ ապրում է մինչև կյանքի վերջ։
Ծանոթագրություններ
Կատեգորիա:Ամերիկացի կինոռեժիսորներ Կատեգորիա:Ամերիկացի սցենարիստներ Կատեգորիա:Ամերիկացի կինոպրոդյուսերներ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի ռեժիսորներ Կատեգորիա:Ամերիկացի կինոդերասաններ Կատեգորիա:Ամերիկացի կինոսցենարիստներ Կատեգորիա:Ամերիկացի հեռուստապրոդյուսերներ
Ձիավարության իսպանական դպրոց
Ձիավարության իսպանական դպրոց  (Spanische Hofreitschule), ավանդական ձիավարության դպրոց Վիեննայում։ Լիպպիթյան ձիեր, որոնք հանդես են գալիս ձմեռային ձիավարության ժամանակ։ Դպրոցը ոչ միայն դասական ձիավարության դպրոց է, այլև վիեննական զբոսաշրջության գրավչություն է, որտեղ հրապարակայնորեն ներկայացվում է այն և թույլատրվում է դիտել որոշ մարզումներ։
Դպրոցը առաջին անգամ հիշատակվել է Հաբսբուրգների ժամանակ՝ 1572 թվականին և իր տեսակի ամենահին դպրոցն է ։ Գրառումները ցույց են տալիս, որ հնագույն ասպարեզը օգտագործվել է 1565 թվականին, բայց միայն 1729 թվականին կայսր Կարլ VI հանձնարարվել է ճարտարապետ, Ջոզեֆ Էմմանուել Ֆիշեր ֆոն Էրլային կառուցել սպիտակ ձիերի ձիավարություն ասպարեզ, որը գործում է մինչ այսօր։
Դպրոցի անվանումը ծագում է իսպանական ձիերից, որոնք դարձել են Լիպպիթյան ձիերի սերնդի հիմքերից մեկը։ Դպրոցն ունի նախորդներ ռազմական ավանդույթներում, որ գալիս է դարերի խորքից մինչ Քսենոփոնի ժամանակները Հին Հունաստանում ։
Տեղանք
Իսպանական ձիավարության դպրոցը գտնվում է Միչելերպլացի և Ջոսեֆսպիացի միջև՝ Հոֆբուրգի ներսում՝ Վիեննայի կենտրոնում։ Ձմեռային ներկայացումների համար շինությունը կառուցվել է 1729–1735 թվականներին։ Ձմեռային ձիավարության դպրոցում արևի լույսով ողողված լողավազանն է, բաց մոխրագույն և սպիտակ ձիեր, նաև Չարլզ VI-ի դիմանկարը։ Դպրոցն ունի նաև ամառային ախոռներ, որտեղ նրանք պահվում են հուլիս և օգոստոս ամիսներին։ Այդ ժամանակ նրանք չեն մասնակցում։
Հղումներ
Կատեգորիա:Վիեննայի տեսարժան վայրեր Կատեգորիա:Ձիավարություն Կատեգորիա:Հոֆբուրգ Կատեգորիա:Վիեննական ավանդույթներ
Զալգեն
Զալգեն (Salgen), կոմունա Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 1409 մարդ (դեկտեմբերի 31, 2010) ։ Զբաղեցնում է 23,30 կմ² մակերես։ Պաշտոնական կոդ՝ 09 7 78 190։
Ծանոթագրություններ
Կատեգորիա:Գերմանիայի բնակավայրեր
Վիլավալելոնգա
Վիլավալելոնգա  (Villavallelonga), կոմունա Իտալիայում, գտնվում է Աբրուցո մարզի Լ'Աքվիլա գավառում ։
Հելեն Բրաուն
Հելեն Բրաուն (Helen Gurley Brown, ), ամերիկացի գրող և լրագրող, ֆեմինիստ, Cosmopolitan կանանց ամսագրի խմբագիր։
Վիլավալելոնգա
Տոնը սովորաբար նշում են սեպտեմբերի 2-ին։
Հելեն Բրաուն
Մանկություն
Հելեն Գերլի Բրաունը ծնվել է ուսուցիչների ընտանիքում ։
Վիլավալելոնգա
Ծանոթագրություններ
Կատեգորիա:Իտալիայի բնակավայրեր
Հելեն Բրաուն
Կրթություն
1939 թվականին Հելեն Բրաունն ուսումը սկսել է Տեխասի կանանց քոլեջում, իսկ հետո ընդունվել Է Կալիֆոռնիայի Վուդբերի Բիզնես քոլեջ։
Գրական գործունեություն
40 տարեկանում Հելեն Բրաունը թողարկել է իր առաջին գիրքը՝ «Սեքսը և միայնակ աղջիկը», որում աղջիկներին և կանանց խորհուրդներ էր տալիս, թե ինչպես ֆինանսապես անկախ դառնալ և սեքսից հաճույք ստանալ անկախ նրանից՝ ամուսնացած կին է, թե ոչ։ Իր աշխատանքում Հելեն Բրաունն առաջին անգամ բացահայտ խոսել է սեքսի մասին առանց պարտավորությունների։ Այդ ժամանակից ի վեր շատ հրատարակություններ Հելեն Բրաունին հրավիրել են համագործակցության։ Ավելի ուշ Հելեն Բրաունը թողարկել է «Սեքս և գրասենյակ. թե ինչպես կարելի է ստեղծել հաջող կարիերա և կազմակերպել անձնական կյանքը», «Կանացի կանոններ. ժամանակակից կնոջ ուղեցույց», «Միայնակ աղջկա խոհարարական գրքույկ» և այլն։
Cosmopolitan
Cosmopolitan-ի գլխավոր խմբագրի պաշտոնը Հելեն Բրաունը զբաղեցրել է 1965 թվականին 43 տարեկան հասակում։ Բրաունը վերացրել է տնային տնտեսության խորագիրը՝ այն փոխարինելով ոճային խորհուրդներով, և նոր կարգախոս է առաջարկել Cosmopolitan-ի համար՝ fun, fearless, females «զվարճանք, խիզախություն և ֆեմինիզմ»։ Cosmopolitan-ի գլխավոր խմբագրի պաշտոնը Հելեն Բրաունը լքել է 1997 թվականին։
Մահ
Հելեն Բրաունը մահացել է 2012 թվականին 90 տարեկան հասակում ։
Ծանոթագրություններ
Կատեգորիա:20-րդ դարի ամերիկացի կին գրողներ Կատեգորիա:Ամերիկացի լրագրողներ Կատեգորիա:Ֆեմինիստ գրողներ Կատեգորիա:Ամերիկացի գործարարներ Կատեգորիա:Ամերիկացի խմբագիրներ